
SE APROBA,
P R I M A R
                                                        NICOLAE ROBU
Nr. UR2013-015763/27.09.2013
REFERAT

privind aprobarea Planului Urbanistic Zonal “Locuinte şi dotări”, str. Sulina nr. 19 - 21, Timişoara

Către Comisiile Consiliului Local al Municipiului Timişoara

Având în vedere prevederile Planului Urbanistic General al Municipiului Timişoara şi strategia de dezvoltare şi renovare urbană promovată de către Consiliul Local al Municipiului Timişoara;


Având în vedere solicitarea înregistrată cu nr. UR2013-015763/20.09.2013, privind aprobarea Planului Urbanistic Zonal “Locuinte şi dotări”, str. Sulina nr. 19 - 21, Timişoara;
Ţinând cont de Avizul de Oportunitate nr. 13/24.05.2012, Avizul favorabil al Comisiei Tehnice de Amenajare a Teritoriului de Urbanism nr. 66/18.07.2013;

Având în vedere prevederile Certificatului de Urbanism nr.  2507 din 21.06.2012 prelungit până la 20.06.2012, Avizul Agentiei pentru Protectia Mediului cu nr. 4405 din 13.05.2013, precum si Adresa Consiliului Judetean Timiş nr. R 11483/ 03.10.2012; 

Documentaţia PUZ “Locuinţe şi dotări”, str. Sulina nr. 19 - 21, Timişoara, beneficiari CHIRICI ALEXANDRU şi CHIRICI MARIA ELENA, proiectant S.C. MELVIN S.R.L., a fost afişată pe site-ul oficial al Primăriei Municipiului Timişoara începand cu  luna septembrie 2012, cu ocazia demararii Etapei 2 – etapa elaborarii propunerilor PUZ si RLU aferent, de informare si consultare a publicului, conform H.C.L. 140/2011, etapa finalizata prin afisarea pe site-ul Primariei Municipiului Timisoara in data de 13.09.2012, a Raportul informarii si consultarii publicului cu nr.  UR2012-013553/ 13.09.2012;

Conform procedurii prevăzută prin H.C.L. nr. 140/19.04.2011 privind aprobarea Regulamentului local de implicare a publicului in elaborarea sau revizuirea planurilor de urbanism si amenajare a teritoriului, documentatia PUZ ,,Locuinţe şi dotări”, str. Sulina nr. 19 – 21, Timişoara, se incadreaza in Etapa 3 - etapa aprobării PUZ si RLU aferent (cap. 8.2.3., art. 63 din HCL nr. 140/2011), in baza Dispozitiei Primarului nr. 92/ 15.01.2007 privind aprobarea Procedurii pentru aplicarea prevederilor Legii nr. 52/2003 privind transparenta decizionala in administratia publica;

Supunem Comisiilor din cadrul Consiliului Local al Municipiului Timişoara analizarea documentaţiei Plan Urbanistic Zonal “Locuinte şi dotări”, str. Sulina nr. 19 - 21, Timişoara;


Planul Urbanistic Zonal “Locuinte şi dotări”, str. Sulina nr. 19 - 21, Timişoara, este elaborat de proiectantul S.C. MELVIN S.R.L., proiect nr. U223/2012, la cererea beneficiarilor CHIRICI ALEXANDRU şi CHIRICI MARIA ELENA.
Zona studiată care face obiectul acestei documentaţii, nu se află în zona protejată sau de protecţie a monumentelor istorice pentru care este necesar Avizul Comisiei de Monumente. Pentru aceasta documentaţie nu este necesar Avizul Consiliului Judeţean conform adresei cu nr. R 11483/ 03.10.2012.
Terenul studiat în cadrul Planului Urbanistic Zonal “Locuinte şi dotări”, str. Sulina nr. 19 - 21, Timişoara, este situat în intravilanul municipiului Timişoara, in partea de sud-vest a oraşului, in zona Freidorf, fiind delimitat: la nord de teren liber cu acces din str. Sulina si PUD "Constructie locuinte colective in regim D+P+3E, amenajare locuri de parcare in demisol si imprejmuire proprietate", situate in Timisoara, str. Sulina nr. 19", aprobat prin H.C.L. nr 189/28.04.2009 conform Sentintei Civile nr. 1028/CA pronuntata in sedinta publica din 03.12.2008 a Tribunalului Timiş rămasă IREVOCABILĂ pentru imobilele inscrise in CF 3589 Freidorf, nr. cad. 501/1/2, 501/1/1/3/5/1; nr. cad 501/1/2, 501/1/1/3/5/2 si CF 5208 Freidorf, nr. cad A 1358/2/1, la nord – est de S.C. AMA S.R.L. – firma de mezeluri ,,C+C”, la est de P.U.Z. "Construire ansamblu locuinte colective P+2E+M cu spatii pentru institutii, comert si servicii la parter", str. Sulina nr. 13, aprobat prin H.C.L. nr. 398/30.09.2008 şi PUZ ,,Locuinţe" Bacalbaşa, Freidorf-Timişoara, aprobat prin H.C.L. nr. 377/11.10.2005, la vest de parcele cu acces de pe strada Anton Bacalbaşa şi la sud de strada Alma Cornea Ionescu.


Prin prezentul Plan Urbanistic Zonal “Locuinte şi dotări”, str. Sulina nr. 19 - 21, Timişoara, nu se încalcă prevederile OUG nr. 114/2007 privind modificarea si completarea OUG nr. 195/2005, privind protecţia mediului.
La elaborarea documentatiei Plan Urbanistic Zonal “Locuinte şi dotări”, str. Sulina nr. 19 - 21, Timişoara, s-a tinut cont de planurile urbanistice aprobate in zonele vecine amplasamentului, si anume: P.U.Z. "Construire ansamblu locuinte colective P+2E+M cu spatii pentru institutii, comert si servicii la parter", str. Sulina nr. 13, aprobat prin H.C.L. nr. 398/30.09.2008 şi PUZ ,,Locuinţe" Bacalbaşa, Freidorf-Timişoara, aprobat prin H.C.L. nr. 377/11.10.2005.

Terenul studiat, alcătuit din doua parcele, în suprafaţă totală de 7.081 mp, este inscris in C.F. 420530 – Timişoara, nr. topografic 420530, teren arabil intravilan in Timişoara str. Sulina nr. 19 - 21 in suprafaţă de 92 mp si in C.F. 420531 – Timişoara, nr. topografic 420531, teren arabil intravilan Timişoara in suprafaţă de 6.989 mp, proprietari fiind CHIRICI MARIA ELENA şi CHIRICI ALEXANDRU.

Prin prezentul Plan Urbanistic Zonal “Locuinte şi dotări”, str. Sulina nr. 19 - 21, Timişoara, se propune parcelarea terenului in suprafaţă totală de 7.081 mp, intr-un numar de 13 parcele cu suprafeţe cuprinse între 298 mp şi 638 mp, şi anume: 10 parcele pentru locuinţe individuale în regim de înalţime D+P+1E, 1 parcelă pentru servicii publice şi dotări în regim de D+P+1E şi 2 parcele pentru spaţii verzi.
Accesul auto si pietonal la parcela se va realiza, conform avizului Comisiei de Circulaţie nr. DT2012-002206/27.09.2012, cu condiţia ca terenul afectat de amenajarea străzii Karl Brocky, se va trece in proprietatea Municipiului Timişoara.

Obtinerea Autorizatiei de Construire este conditionata de realizarea locurilor de parcare necesare functiunii propuse exclusiv pe parcelele detinute de beneficiari, în conformitate cu Anexa 2 din R.L.U. aferenta P.U.G., aprobat prin HCL nr. 157/05.08.2002 si prelungit cu HCL nr. 139/2007 respectiv HCL  105/2012.

Indicii propuşi prin documentaţie sunt:

- pentru zona de locuinţe individuale

POT max  = 35 %, CUT max = 1
Regim de inaltime max. D+P+1E

H max cornisa = 7 m, H max coamă = 11 m

- pentru zona de dotări şi servicii publice
POT max  = 40 %, CUT max = 1,2
Regim de inaltime max. D+P+1E

H max cornisa = 8 m

H max coamă = 12 m

Spatii verzi min 5,24% - conform Avizului Agentiei pentru Protectia Mediului nr. 4405 din 13.05.2013.

La eliberarea Autorizaţiei de Construire se vor respecta toate condiţiile impuse prin avizele eliberate de deţinătorii de reţele şi utilităţi publice, care se vor realiza pe cheltuiala beneficiarului. 
Autorizaţia de Construire se va putea elibera doar dupa ce terenurile afectate de drumuri vor deveni publice.
Documentaţia de urbanism este însoţită de avizele şi acordurile conform Ghidului privind metodologia de elaborare şi conţinutul cadru al P.U.Z. aprobat prin Ordinul nr. 176/N/2000 al M.L.P.A.T. ( M.T.C.T.).
Planul Urbanistic Zonal “Locuinte şi dotări”, str. Sulina nr. 19 - 21, Timişoara, se va integra în Planul Urbanistic General al Municipiului Timişoara si va avea perioada de valabilitate pana la aprobarea noului Plan Urbanistic General, perioadă în care trebuie demarate investiţiile prevăzute în documentaţie.

